HØGSKOLEN I MOLDE
Institutt for helsefag

 FORMDROPDOWN 

Protokoll nr. 08/04
Møte i instituttstyret onsdag 17.11.04 kl. 13.15 – 15.50 
___________________________________________________________________________

Til stede:

Ingeborg Kamsvåg, instituttleder
Hege Bakken 
Ragnhild Michaelsen 
Atle Ødegård (forlot møtet kl 15.40 og deltok ikke under behandlingen av sak 67/04)
Svanhild Watn

Leif Nøsen

Kristel Røstberg (SpV03)



--------------------

Tore Berg (sekretær)

--------------------

Forfall: Ole David Brask.  Ingen av varamedlemmene kunne møte.
Fraværende: Inger Knudsen
Det var 7 voterende til stede på møtet.

----------------------------------------------
SAK 59/04
GODKJENNING AV INNKALLING OG SAKSLISTE

Det ble lagt fram en ekstra sak: Sak 68/04 ”Forslag til studieplan…….”  Instituttstyret aksepterte å behandle saken på møtet.

Enstemmig vedtak

Innkalling og saksliste godkjennes.  Instituttstyret aksepterer å behandle sak 68/04, som legges fram på møtet.
SAK 60/04
GODKJENNING AV PROTOKOLL FRA MØTET 06.10.04 (møte 07/04) 

Enstemmig vedtak

Protokollen fra møte 06.10.04 (møte 07/04) godkjennes.
SAK 61/04
MØTEPLAN FOR VÅREN 2005
Administrasjonens innstilling i saken: ”Instituttstyret fastsetter slikt møteprogram for våren 2005: 02.02, 30.03, 18.05 og 22.06 (alle onsdager, møtetid kl 12.15)”

Ingeborg Kamsvåg fremmet forslag om å legge inn et møte i tillegg: onsdag 20.04.

Ved voteringen ble innstillingen med den foreslåtte tilleggsdatoen enstemmig vedtatt som møteplan for våren 2005.

Enstemmig vedtak

Instituttstyret fastsetter slikt møteprogram for våren 2005:  

02.02, 30.03, 20.04., 18.05 og 22.06 (alle onsdager, møtetid kl 12.15)

SAK 62/04
FORSLAG TIL STUDIUM I HELSELOGISTIKK

Administrasjonens innstilling i saken:
”1.Instituttstyret slutter seg til forslaget til studieplan og anbefaler at forslaget legges til grunn for et videre arbeid med sikte på å realisere studietilbudet.  Det bør oppnevnes en arbeidsgruppe med representanter fra alle 4 instituttene for å drive dette arbeidet videre. 

2.
Det anbefales at betegnelsene på to av kursene endres slik:


”Helseproduksjon” til ”Produksjonsteori og relevans for helsesktoren” og ”Helseanskaffelser” til ”Innkjøps- og lagerteori med fokus på helsesektoren””
Hege Bakken foreslo at de to ordene ”og relevans” i punkt 2, andre linje strykes.

Administrasjonen endret sin innstilling i samsvar med dette forslaget, den endrede innstillingen ble enstemmig vedtatt.

Enstemmig vedtak


1.
Instituttstyret slutter seg til forslaget til studieplan og anbefaler at forslaget legges til grunn for et videre arbeid med sikte på å realisere studietilbudet.  Det bør oppnevnes en arbeidsgruppe med representanter fra alle 4 instituttene for å drive dette arbeidet videre. 


2.
Det anbefales at betegnelsene på to av kursene endres slik:



”Helseproduksjon” til ”Produksjonsteori for helsesektoren” og ”Helseanskaffelser” til ”Innkjøps- og lagerteori med fokus på helsesektoren.” 

SAK 63/04
FØRSTELEKTORPROGRAM VED HØGSKOLEN I MOLDE

Enstemmig vedtak


1.
Instituttstyret anbefaler at forslaget til førstelektorprogram for Høgskolen i Molde blir vedtatt slik det foreligger.


2.
Instituttstyret anbefaler at det blir avsatt tilstrekkelig midler i budsjettet for 2005 til at programmet kan starte opp med minst 2 deltakere.  Dersom interessen blant personalet er større, bør en prioritere å avsette midler til flere deltakere.

SAK 64/04
SATSINGSFORSLAG UTENFOR RAMMEN 2006

Enstemmig vedtak


Instituttet prioriterer følgende satsingsforslag utenfor rammen i 2006:


1.
Mastergrad i helse- og sosialfag med vekt på kliniske hjelperelasjoner 


2.
Vernepleierutdanning, deltid


3.
Videreutdanninger innen psykisk helsearbeid rettet mot barn/unge og i miljøarbeid


4.
Bachelorgrad i homøopati

SAK 65/04
FORSLAG TIL INTERN ORGANISERING OG LEDELSESSTRUKTUR

Administrasjonens innstilling:
”1.
Instituttstyret anbefaler at høgskolen organiseres med to institutter, dagens Institutt for helsefag (HF) og et nytt institutt som dannes ved å slå sammen instituttene for økonomi, informatikk og samfunnsfag (ØIS).

2.
Dagens institutt for helsefag bør endre navn til Institutt for helse- og sosialfag.

3.
Instituttstyret anbefaler at det innføres enhetlig ledelse på instituttnivå, at lederne tilsettes  og at det tilstrebes en løsning i retning av alternativ 3, Blandingsmodellen.  Det må stilles krav om at den som tilsettes må ha høy faglig kompetanse og kompetanse til å utøve lederrollen.  Om nødvendig må ledere rekrutteres eksternt.

4.
Det må etableres rådgivende organ(er) med studentrepresentasjon på instituttnivå.  Instituttstyret vil senere vurdere hvordan dette kan organiseres på en tjenlig måte..

5.
Instituttstyret vil foreløpig  anbefale at studieledere utpekes av instituttlederen, eventuelt i samråd med høgskoleledelsen.  Instituttstyret ber om at muligheten for å tilsette studieledere holdes åpent til spørsmålet er nærmere utredet.

6.
Instituttstyret anbefaler at instituttbetegnelsen erstattes av avdeling, og at leder betegnes dekan”
Ingeborg Kamsvåg fremmet slikt alternativt forslag:

”1. 
Instituttstyret anbefaler at høgskolen organiseres med to institutter, Institutt for helsefag og Institutt for økonomi, informatikk og samfunnsfag.

2. 
Instituttstyret anbefaler at betegnelsene instituttleder og institutt erstattes med dekan og avdeling. Institutt for helsefag bør endre navn til Avdeling for helse- og sosialfag.

3.
Instituttstyret anbefaler at det innføres enhetlig ledelse på instituttnivå og at lederen tilsettes i et 4-årig åremål. Den som tilsettes bør i tilegg til gode lederegenskaper ha minimum hovedfag eller tilsvarende fra et relevant fagområde. Det bør stimuleres til intern rekruttering, men åpnes for ekstern rekruttering om nødvendig. Ansettelsen gjøres av rektor etter nominasjon fra instituttrådet. 

4. 
Instituttstyret vil framheve behovet for å gjøre stillingen som instituttleder/dekan mest mulig attraktiv gjennom lønn og rett til forskningstermin etter endt åremål.

5. 
Instituttstyret anbefaler at det, for det som i dag utgjør institutt for helsefag, etableres et rådgivende organ, institutt/avdelingsråd, bestående av 3 studieledere, en forskningsansvarlig, en representant fra tekn/adm personell, to studentrepresentanter og en ekstern representant. 

6. 
Instituttstyret anbefaler at studielederne velges av og blant de faglig ansatte ved henholdsvis sykepleierutdanningen, vernepleierutdanningen og videreutdanningene/mastergradsprogrammet.

7. 
Instituttstyret vil understreke behovet for en gjennomgang av den administrative organiseringen. Herunder bør det tas stilling til hvordan en kan bedre saksbehandlingskapasiteten og sikre en bedre og samordnet studieadministrativ tjeneste.”
Administrasjonen trakk punktene 1,2 og 6 i innstillingen til fordel for det alternative forslaget (punkt 1 i det alternative forslaget er i identisk med punkt 1 i innstillingen, videre er punkt 2 i det alternativet forslaget identisk med det som dekkes av punktene 2 og 6 i innstillingen).

Atle Ødegård fremmet slikt forslag som alternativ til punkt 4 i innstillingen (og punkt 5 i forslaget fra Ingeborg Kamsvåg): ”Instituttstyret anbefaler at dagens ordning med instituttstyre opprettholdes og at det utarbeides nærmere retningslinjer for hvordan instituttstyret skal sammensettes og hvilken myndighet instituttstyret skal ha i forhold til dekan.”
Ragnhild Michaelsen fremmet følgende forslag som alternativ til punkt 4 i innstillingen (og punkt 5 i forslaget fra Ingeborg Kamsvåg): ”Instituttstyret anbefaler at studielederne velges av og blant ansatte, men ber om at muligheten for å ansette studieledere holdes åpen.”
Det ble votert punktvis over innstillingen. Voteringen gav slikt resultat:

-
Punktene 1 og 2 i Ingeborg Kamsvågs forslag ble enstemmig vedtatt.

-
Det ble votert alternativt over punkt 3 i innstillingen og punkt 3 i forslaget fra Ingeborg Kamsvåg.  Forslaget fra Ingeborg Kamsvåg ble vedtatt med 6 stemmer, innstillingen fikk 1 stemme.

-
Det ble votert alternativt over punkt 4 i innstillingen, punkt 5 i forslaget fra Ingeborg Kamsvåg og forslaget fra Atle Ødegård.  Forslaget fra Atle Ødegård ble vedtatt med 4 stemmer. 3 stemmer ble avgitt for Ingeborg Kamsvågs forslag, ingen stemmer ble avgitt for innstillingen.

-
Det ble votert alternativt over punkt 5 i innstillingen, punkt 6 i forslaget fra Ingeborg Kamsvåg og forslaget fra Ragnhild Michaelsen.  Forslaget fra Ingeborg Kamsvåg ble vedtatt med 5 stemmer.  2 stemmer ble avgitt for Ragnhild Michaelsens forslag, ingen stemmer ble avgitt for innstillingen.

-
Punktene 4 og 7 i forslaget fra Ingeborg Kamsvåg ble enstemmig vedtatt.

Instituttstyret har dermed gjort slikt 

Vedtak

1. 
Instituttstyret anbefaler at høgskolen organiseres med to institutter, Institutt for helsefag og Institutt for økonomi, informatikk og samfunnsfag (enstemmig)
2. 
Instituttstyret anbefaler at betegnelsene instituttleder og institutt erstattes med dekan og avdeling. Institutt for helsefag bør endre navn til Avdeling for helse- og sosialfag (enstemmig).

3.
Instituttstyret anbefaler at det innføres enhetlig ledelse på instituttnivå og at lederen tilsettes i et 4-årig åremål. Den som tilsettes bør i tilegg til gode lederegenskaper ha minimum hovedfag eller tilsvarende fra et relevant fagområde. Det bør stimuleres til intern rekruttering, men åpnes for ekstern rekruttering om nødvendig. Ansettelsen gjøres av rektor etter nominasjon fra instituttrådet (6 stemmer). 

4. 
Instituttstyret vil framheve behovet for å gjøre stillingen som instituttleder/dekan mest mulig attraktiv gjennom lønn og rett til forskningstermin etter endt åremål (enstemmig).

5.
Instituttstyret anbefaler at dagens ordning med instituttstyre opprettholdes, men at det utarbeides nærmere retningslinjer for hvordan instituttstyret skal sammensettes og hvilken myndighet instituttstyret skal ha i forhold til dekan (4 stemmer).
6. 
Instituttstyret anbefaler at studielederne velges av og blant de faglig ansatte ved henholdsvis sykepleierutdanningen, vernepleierutdanningen og videreutdanningene/mastergradsprogrammet (5 stemmer).

7. 
Instituttstyret vil understreke behovet for en gjennomgang av den administrative organiseringen. Herunder bør det tas stilling til hvordan en kan bedre saksbehandlingskapasiteten og sikre en bedre og samordnet studieadministrativ tjeneste (enstemmig).
SAK 66/04
BUDSJETTFORDELING 2005 
Det forelå ikke noe nytt budsjettdokument til behandling.  Instituttlederen gav en muntlig orientering om arbeidet i budsjettutvalget, kontorsjefen orienterte om budsjettsituasjonen for 2004.

Det ble ikke gjort noe vedtak i saken.

SAK 67/04 
ORIENTERINGSSAKER

Utsendte saker:

-
Instituttlederen – sak behandlet innenfor fullmakt

-
Høgskolestyret – protokoll fra møte 05/04

-
Høgskolestyret – protokoll fra møte 06/04

-
Felles undervisning i juridiske emner – rapport fra arbeidsgruppe

-
Nasjonalt råd for helse- og sosialfagutdanning – referat fra møte 26. og 27. november 2004-11-11

-
HF – Notat datert 19.10.04 om arbeidsgrupper for å utrede to videreutdanninger.

-
Sosial og helsedirektoratet – brev datert 11.10.04 med orientering om arbeid med tverrfaglig videreutdanning i psykososialt arbeid med barn og unge.

-
Sosial- og helsedirektoratet – brev datert 14.01.04 om sykepleierstudenters håndtering av legemidler i praksisstudiene i grunnutdanningen

- 
Semesterplan for studiene ved HF i vårsemesteret 2005

Utdelt på møtet:

-
NOKUT – brev datert 11.11.04 med forslag til sakkyndig komité og dato for institusjonsbesøk.


-
Sosial- og helsedirektoratet: Orientering om at det foreligger rapporter fra arbeidsgruppene som har fått i oppgave å fremme forslag til utdanningsstandarder for akupunktur og homøopati.

SAK 68/04
FORSLAG TIL STUDIEPLAN FOR INTERN FAGSTIGE (15 SP.) – ETTERUTDANNING I BEDRINGSPROSESSER VED ALVORLIGE PSYKISKE LIDELSER

Sakspapirene ble delt ut på møtet.

Administrasjonens innstilling: ”Instituttleder delegeres fullmakt til å vurdere forslaget til studieplan og sende den over til høgskolestyret til endelig behandling.”
Hege Bakken fremmet slikt forslag: ”Saken utsettes”.

Ved voteringen ble forslaget fra Hege Bakken enstemmig vedtatt.

Enstemmig vedtak:


Saken utsettes.
Molde 22.11.04
Tore Berg
